गांव पोहड़का में पशु चिकित्सक की नियुक्ति की मांग
गांवपोहड़का में स्थित पशुधन केंद्र की जर्जर अवस्था गत तीन वर्षो से किसी पशुधन विकास सहायक की नियुक्ति होने से ग्रामीणों में रोष है। ग्रामीण पशुपालक इंद्राज सहारण, दयाराम, रूपराम, गुरमेल सिंह, बीरबल राम, भागीराम फोगाट शिशपाल दहिया ने बताया कि इस पशुधन केन्द्र को वर्ष 1977 में तत्कालीन मुख्यमंत्री चौधरी देवीलाल ने बनवाया गया था। जिसकी वर्ष 1991 में छत बदलकर मुरम्मत की गई थी। अब यह भवन जर्जरावस्था में पहुंच चुका है।
उन्होंने बताया कि ग्राम पंचायत ने प्रस्ताव पारित कर करीब पांच एकड़ भूमि भी पशुपालन विभाग को दी हुई है, ताकि उसमें नया भवन बनवाया जा सके। उक्त पशुपालकों ने बताया कि इस खस्ता हालत भवन में गत तीन वर्ष से किसी भी पशुधन विकास सहायक अथवा वीएलडीए की नियुक्ति नहीं की गई है। जिसके कारण गांव के हजारों पशुपालकों को अपने पशुओं के उपचार को लेकर गांव मौजूखेड़ा अथवा ऐलनाबाद जाना पड़ता है। उन्होंने बताया कि पांच हजार से ऊपर की आबादी वाले इस गांव पोहड़का में करीब दस हजार दुग्धारू पशु है। इनमें अधिकांश पशु उत्तम नस्ल के हैं। जिन्होंने पशुओं की विभिन्न प्रतियोगिताओं में भी कई पुरुस्कार जीते है, लेकिन विभाग की ओर से सुविधा के नाम पर उन्हें केवल जीर्णशीर्ण अवस्था का बिना चिकित्सक का यह पशु अस्पताल दिया हुआ है। इसके अलावा पशुपालन डेयरी विभाग ने उन्हें कोई भी सुविधा उपलब्ध नहीं करवाई है। उन्होंने सरकार से मांग की है कि गांव पोहड़का स्थित पशुधन केन्द्र का दर्जा बढ़ाकर पशु अस्पताल कर पशु चिकित्सक सर्जन नियुक्त किया जाए।
hin_Deva hin_Deva hin_Deva